今日嚟到九龍城，點可以唔食泰國菜呢？本身都唔知道呢間泰國菜嘅存在，但係俾佢嘅門口吸引左，見到裏面有一個寫住九龍城嘅霓虹燈牌，好型好出眾！叫咗個柚子有子沙律，柚子十分清甜，帶微微嘅酸味，加上木瓜絲同沙律菜一齊食，好健康好新鮮嘅感覺。叫咗一份炸蝦餅，比起平時嘅炸蝦餅，佢嘅份量多咗同每舊都大啲，點埋甜酸醬，好好味。外面金黃酥脆，炸粉唔會太多，入面嘅蝦肉仲爽口彈牙，而且蝦味都幾夠㗎 ，唔會話食到冰鮮嘅雪藏味，我同朋友都好鍾意！